Jah! See on tõsi, et kui õues on -25 kraadi külma, siis sellest hoolimata saab poodidest osta näiteks mahlajäätiseid, kergeid vahvlitopse ja kõike muud, mida suvelgi! Saab osta karastusjooke ja isegi grillitarbeid. Nad seisavad riiulitel,  külmlettides, seinte ja ostukärude juures lootuses, et keegi neid kõigest hoolimata ostaks. Kui poepind on juba loodud, siis on see ju tarvis ka teenima panna, kas pole? Kui juba külmlett on olemas, siis peab see ägisema jäätistest. Kas ei oleks siis kaubanduslikult targem müüa jäätiselettides talvel sokke, salle ning vilte?